શીર્ષક: TOP NEWS : UNની માનવાધિકાર પરિષદમાંથી નીકળી ગયું અમેરિકા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
હેલીએ જણાવ્યું, ''જ્યારે કથિત માનવાધિકાર પરિષદ વેનેઝૂએલા અને ઇરાનમાં થઈ રહેલા માનવાધિકારના ઉલ્લંઘન અંગે કંઈ ના બોલી શકે અને કૉંગો જેવા દેશોને નવા સભ્ય તરીકે આવકારે, ત્યારે તે માનવાધિકાર પરિષદ તરીકે ઓળખાવાનો અધિકાર ગુમાવી દે છે.''

આ જાહેરાતને પગલે પરિષદના પ્રમુખ ઝેદ બિન રાદ અલ-હુસૈને જણાવ્યું છે કે અમેરિકાએ માનવાધિકારનું રક્ષણ કરવામાં પાછળ ના હટવું જોઈએ. 

હેલીએ ગત વર્ષે પણ યુએનએચઆરસી પર 'ઇઝરાયેલ વિરુદ્ધ કિન્નાખોર અને ભેદભાવથી ગ્રસ્ત' હોવાનો આરોપ લગાવ્યો હતો. 

એ વખતે તેમણે એવું પણ કહ્યું હતું કે અમેરિકા પરિષદમાં પોતાનાં સભ્યપદની સમીક્ષા કરશે. 

'રાહુલ ગાંધી વડા પ્રધાન બને'

'એબીપી ન્યૂઝ'ની વેબસાઇટમાં પ્રકાશિત અહેવાલ અનુસાર, ભાજપના પીઢ નેતા લાલકૃષ્ણ અડવાણીના પૂર્વ સહાયક સુધીન્દ્ર કુલકર્ણીએ વડાપ્રધાન નરેન્દ્ર મોદીને નિષ્ફળ ગણાવતાં કોંગ્રેસના અધ્યક્ષ રાહુલ ગાંધીને વડાપ્રધાન તરીકે જોવાની ઇચ્છા વ્યક્ત કરી છે. 

પાકિસ્તાન અને ચીન સાથે ભારતના વિવાદોને ગણાવતાં કુલકર્ણીએ જણાવ્યું છે કે વડા પ્રધાન નરેન્દ્ર મોદી મોટી સમસ્યાઓને ઉકેલવામાં 'નિષ્ફળ' ગયા છે.

મુંબઈમાં આયોજિત એક કાર્યક્રમને સંબોધતાં કુલકર્ણીએ કહ્યું, ''રાહુલ કોમળ હૃદય ધરાવનાર નેતા છે. હું આશ્વત છું કે તેઓ દેશના આગામી વડાપ્રધાન બનશે અને તેમને બનવું પણ જોઈએ. ભારતને આવા નેતાની જરૂર છે.''

અહીં મહત્ત્વપૂર્ણ છે કે કુલકર્ણી ભાજપ સાથે લગભગ 13 વર્ષ સુધી અનૌપચારિક જોડાયેલા રહ્યા હતા. 

2009માં લોકસભાની ચૂંટણી વખતે તેમણે અડવાણી સાથે કામ કર્યું હતું અને તેમના સહાયક હતા. 

સિંહને રંજાડ્યા છે તો....

ગુજરાતી અખબાર 'દિવ્ય ભાસ્કર'ના અહેવાલ મુજબ, ગીર વિસ્તારમાં સિંહદર્શન શરૂ કરવામાં આવશે. આ વિસ્તારમાં લગભગ 35 સિંહોનો નિવાસ છે. 

મુખ્ય મંત્રી વિજય રૂપાણીના અધ્યક્ષસ્થાને વન, પોલીસ, પ્રવાસન તથા અન્ય વિભાગોના ઉચ્ચ અધિકારીઓની બેઠક મળી હતી. 

આ બેઠકમાં સિંહોરહેઠાણના તમામ વિસ્તારોને વન્ય પ્રાણી વર્તુળ જૂનાગઢ હેઠળ લાવવાનો નિણય લેવામાં આયો હતો. 

અંગ્રેજી અખબાર 'ટાઇમ્સ ઑફ ઇન્ડિયા'એ રાજ્યના રાજ્યકક્ષાના વન મંત્રી રમણલાલ પાટકરને ટાંકતા લખ્યું છે:

"તમામ સિંહોને રેડિયોકૉલર પહેરાવવામાં આવશે, જેથી કરીને સિંહોની હિલચાલમાં કશું સંદિગ્ધ જણાય તો તેમને મદદ પહોંચાડી શકાય." 

રાજ્યના વન મંત્રી ગણપત વસાવાને ટાંકતા અખબાર જણાવે છે બેઠકમાં સિંહોના સંરક્ષણ અને સંવર્ધન માટે ગેરકાયદેસર લાયન શો, સિંહો...